Miturut urutaning tingkat formalitas, furisode punika kimono ingkang paling formal sejajar kaliyan kurotomesode, irotomesode, lan homongi. Furisode dipunagem minangka busana ingkang saé piyambak kanggé pista mantenan (nalika dugi minangka tamu utawi minangka busana penganten wanita), "miai", lan upacara resmi, kados ta "seijin shiki", wisuda, utawi resepsi bibar wisuda ("shaonkai"). Alas suku kanggé furisode punika zōri mawi hak inggil.